董恭禮

董恭禮（），浙江奉化人，徙居鄞縣，明朝政治人物，進士政治人物。

生平
洪武二十四年（1391年）董恭禮中式辛未科二甲進士。但以母老，歸鄉養親。其母去世後，正值成祖即位，董恭禮本有出仕機會，卻仍以守墓廬為由，終老故鄉。在當地有孝子之譽。清光緒《鄞縣志》附其事於同榜進士陳宗問傳後《鄞縣志·卷三十二·人物傳七》頁十六：陳宗問，名裕，以字行。通經史，善書法，登洪武二十四年進士。厯吏部（案：《詩彙》作工部）主事，陞河南布政司參政（原誤參議，據《敬軒集》改），廉介有爲，人不敢犯。巡治河道，眾不勞而功成，以事去職。從駕北巡，還授行在吏部考功司郎中。嚴於黜陟，曹局肅然。出守武昌，奏楚府侵占民地，被譴縻役石窩。時有例雇車運磚贖罪，武昌屬官醵錢代運，力拒之。在役踰年，工滿復職，道出臨清而卒。宗問清介之操，天下一人（成化志）。尤能激厲後進。官參政行屬至滎陽，贈薛瑄詩，有“知爾晚來成大器，願修德業贊雍熙”之句（《敬軒集》書陳公詩後）。官考功時，司務鄭誠敬憚之如嚴師。後鄭居文選，登侍郎，見鄞士，必問宗問子孫何如，終身敬慕不忘。（成化志）宗問同科進士董恭禮，自奉化遷鄞，以母老歸養不仕。母卒，值成祖即位，又託廬墓以終。里人以孝子呼之（全祖望《董徵君墓攷》）。。明末抗清志士董志寧是其後裔《鮚埼亭集·卷四十·董徵君墓攷》：吾鄉董孝子墓，卽祔於其母淑德夫人墓旁，舒嬾堂詩所謂孤冢枕城邊者是也。近世慈谿之董氏，指其縣中羊酪河所稱董孝子墓以爲徵君故塋。鄞之董氏亦從而祭之，不知此乃明洪永間別一董孝子，係奉化建炎義士董之邵之後，數傳而爲閣學仁聲，又數傳而爲孝子。諱恭禮，自奉化遷鄞，成洪武辛未進士，以母老歸養不仕。母卒，值革除，又托廬墓以終，土人亦以孝子呼之。明末之給事中志寧，其裔也。不學之徒妄祀非族，故爲正之。。

註釋

參考文獻
（清）戴枚、董沛.《鄞縣志》. 清光緒三年（1877年）刻本．中國國家圖書館藏.
 全祖望《鮚埼亭集》校注. 詹海雲 校注. 鼎文書局. 2003年12月.

Category:鄞县人
Category:奉化人
G恭
Category:洪武二十三年庚午科浙江鄉試舉人